皇馬隊長今夏離隊 18歲新星或成接班人
2024年04月20日 20:20
東網電視
更多新聞短片
拿祖費南迪斯將於今夏約滿。(Getty Images)
根據「轉會權威」記者羅曼諾(Fabrizio Romano)爆料,皇馬隊長拿祖費南迪斯已經通知會方,今夏約滿之後唔會續約,將以自由身離隊,「銀河艦隊」計劃收購里爾18歲中堅約羅填補拿祖費南迪斯嘅位置。
現年34歲嘅拿祖費南迪斯出身於皇馬青訓系統,2011年出道以來一直效力「銀河艦隊」,賓施馬上年夏天離隊後,拿祖接任隊長。由於皇馬往往只會向老將開出1年續約條件,呢位西班牙國腳希望獲得較長合約,寧願選擇轉投其他球會。
據悉國際米蘭有意簽入拿祖費南迪斯,事實上,國米上年夏天已經嘗試遊說拿祖加盟,但未能成功,今次有機會成事。
隨住拿祖費南迪斯將會離隊,皇馬睇中里爾中堅約羅作為接班人,呢位18歲法國新星身高1米90,今季為里爾上陣39場入3球,估計身價達4,000萬歐元(約3.3億港元)。